stanford-oval/wikipedia huggingface dataset:
Dmytro Razumkov

| Dmytro Razumkov> Дмитро Разумков |
| --- | --- |

Verh’ovna Radan puhemies
 29. elokuuta 2019 – 7. lokakuuta 2021  
Edeltäjä:  Andri Parubi
Seuraaja:  Ruslan Stefantšuk
Kansan palvelija -puolueen puheenjohtaja
 27. toukokuuta 2019 – 10. marraskuuta 2019  
Edeltäjä:  Ivan Bakanov
Seuraaja:  Oleksandr Kornijenko
Henkilötiedot
Syntynyt: 8. lokakuuta 1983 (ikä 41) Berdytšiv, Žytomyrin alue, Ukrainan SNT
Kansalaisuus:   Ukraina
Tiedot
Puolue:  sitoutumaton (Rozumna Polityka) (2021–)
Muut puolueet:  Alueiden puolue (2006–2010) Kansan palvelija (2019–2021)
Dmytro Oleksandrovytš Razumkov (ukr. Дмитро Олександрович Разумков; s. 8. lokakuuta 1983) on ukrainalainen poliitikko, joka toimi vuonna 2019 Kansan palvelija -puolueen puheenjohtajana ja vuosina 2019–2021 Verh’ovna Radan puhemiehenä. Vuonna 2021 Verh’ovna Rada poisti hänet puhemiehen virasta, ja Kansan palvelija erotti hänet puolueen jäsenyydestä, minkä jälkeen hän perusti oman parlamenttiryhmänsä.
Razumkov syntyi Berdytšivissä. Hän opiskeli kansainvälisiä taloudellisia suhteita Kiovan kansallisessa yliopistossa ja oikeustiedettä Ukrainan valtion veroviraston kansallisessa yliopistossa. Vuosina 2006–2010 hän oli alueiden puolueen jäsen.
Razumkov toimi Volodymyr Zelenskyin presidentinvaalikampanjan poliittisena neuvonantajana vuoden 2019 presidentinvaalissa, jonka Zelenskyi voitti. Razumkov valittiin Kansan palvelija -puolueen puheenjohtajaksi, ja saman vuoden parlamenttivaaleissa hänet valittiin Verh’ovna Radaan puolueen maanlaajuisen listan ensimmäinenä. Elokuussa 2019 hänet valittiin Verh’ovna Radan puhemieheksi 382 äänellä. Marraskuussa 2019 hän erosi puolueen puheenjohtajuudesta, ja hänen seuraajakseen valittiin Oleksandr Kornijenko.
Lokakuussa 2021 Verh’ovna Rada päätti poistaa Razumkovin puhemiehen virasta neljä päivää sen jälkeen, kun Zelenskyi oli todennut ettei hän ole enää ”tiimimme jäsen”. Hänen tilalleen valittiin puhemieheksi Ruslan Stefantšuk. Razumkov on sittemmin istunut sitoutumattomana kansanedustajana. Marraskuussa 2021 hän ilmoitti perustavansa uuden parlamenttiryhmän nimeltä Rozumna Polityka (ukr. Розумна Політика, ’älykästä politiikkaa’), jonka jäseniksi liittyi 21 edustajaa Kansan palvelija -puolueesta, kaksi Batkivštšynasta ja kaksi sitoutumatonta. Myöhemmin hän ilmoitti perustavansa puolueen.
David Stockdale

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Adam Stockdale
Syntymäaika: 20. syyskuuta 1985 (ikä 39)
Syntymäpaikka: Leeds, Englanti
Pelipaikka: maalivahti
Pituus: 191 cm
Seura
Seura:  Fulham
Pelinumero: 12
Seurat
| Vuodet | Seura | O | (M) |
| 2003–2006 |  York City | 24 | (0) |
| 2005 | →  Wakefield & Emley | 7 | (0) |
| 2006 | →  Worksop Town | 6 | (0) |
| 2006-2008 |  Darlington | 47 | (0) |
| 2008- |  Fulham | 18 | (0) |
| 2008-2009 | →  Rotherham United | 8 | (0) |
| 2009 | →  Leicester | 8 | (0) |
| 2010 | →  Plymouth | 21 | (0) |
| 2011 | →   Ipswich | 18 | (0) |
| 2012 | →  Hull | 5 | (0) |
| 2013 | →  Hull | 19 | (0) |
 Seurajoukkueuran tilastot kattavat vain kansalliset sarjat, päivitetty 17. elokuuta 2013.
David Adam Stockdale (s. 20. syyskuuta 1985) on englantilainen jalkapallonpelaaja, joka pelaa Fulhamissa maalivahtina.
Aiheesta muualla

Fulhamin kotisivut (englanniksi)
Soccerbase (Arkistoitu – Internet Archive) (englanniksi)
Creep (vuoden 2014 elokuva)

| Creep |
| --- | --- |

Ohjaaja:  Patrick Brice
Käsikirjoittaja:  Patrick Brice   Mark Duplass
Tuottaja:  Mark Duplass   Jason Blum
Säveltäjä:  Kyle Field   Eric Andrew Kuhn
Leikkaaja:  Christopher Donlon
Pääosat:  Mark Duplass   Patrick Brice
Valmistustiedot
Valmistusmaa:  Yhdysvallat
Tuotantoyhtiö:  Blumhouse Productions   Duplass Brothers Productions
Levittäjä:  The Orchard (Yhdysvallat)   Netflix (kansainvälinen)
Ensi-ilta:  8. maaliskuuta 2014 (SXSW)   23. kesäkuuta 2015 (Yhdysvallat)
Kesto:  77 minuuttia
Alkuperäiskieli:  englanti
Aiheesta muualla
IMDb
AllMovie
Creep on vuonna 2014 julkaistu yhdysvaltalainen psykologinen kauhuelokuva. Sen on ohjannut Patrick Brice, jolle elokuva oli tämän ohjausuran ensimmäinen. Brice myös sekä käsikirjoitti elokuvan että itse näytteli siinä yhdessä Mark Duplassin kanssa. Elokuva on kuvattu ”löydetyn materiaalin” näkökulmasta. Elokuvassa Bricen esittämä videokuvaaja palkataan kuvaamaan Duplassin esittämää eriskummallista asiakasta. Elokuva sai vaikutteita Bricen kokemuksista Craigslist-verkkopalvelussa sekä elokuvista Ilta Andrén kanssa, Piina ja Vaarallinen suhde. Brice ja Duplass hioivat elokuvan tarinaa kuvausten aikana, mikä johti moneen eri versioon kohtauksista ja useaan vaihtoehtoiseen loppuskenaarioon.
Creep sai ensi-iltansa South by Southwest -tapahtumassa 8. maaliskuuta 2014, ja The Orchard julkaisi sen tilausvideona 23. kesäkuuta 2015 ennen kansainvälistä julkaisua Netflixin kautta 14. heinäkuuta 2015. Elokuva keräsi myönteisiä arvosteluja kriitikoilta. Vuonna 2017 julkaistiin jatko-osa Creep 2, jonka ohjaajana Brice ja pääosassa Duplass jatkoivat. Kolmas osa on suunniteltu julkaistavaksi tulevaisuudessa.
Juoni

Taloudellisesti tiukoilla oleva videokuvaaja Aaron ottaa vastaan työtehtävän, jota varten hän matkustaa syrjäiselle mökille Crestlinessa, Kaliforniassa. Siellä hän tapaa asiakkaansa Josefin. Josef kertoo hänellä olevan leikkauskelvoton aivokasvain, ja hänen odotetaan kuolevan ennen kuin hänen raskaana oleva vaimonsa Angela synnyttää. Josef haluaa Aaronin nauhoittavan videopäiväkirjan syntymättömälle lapselleen, kuten päähenkilö elokuvassa My Life. Päivän mittaan Josefin eriskummallinen käyttäytyminen tekee Aaronista levottoman, mikä huipentuu Josefin tunnustukseen vaimonsa raiskaamisesta. Kasvavassa määrin häiriintynyt Aaron on estynyt poistumaan, koska hän ei löydä autonavaimiaan. Hän saa puhelinsoiton Angelalta, joka paljastaa olevansa todellisuudessa Josefin sisko ja hoputtaa Aaronia pakenemaan. Josef yrittää estää Aaronin pakoaikeet, mutta Aaron onnistuu kahakan päätteeksi pakenemaan.
Aaron alkaa saada kotiinsa Josefin postittamia esineitä, mukaan lukien nauhoitteen, jossa Josef kaivaa hautaa. Poliisi on kykenemätön ottamaan asiaa hoidettavakseen, koska Aaronilla on liian vähän tietoa Josefista. Aaron tajuaa Josefin tarkkailevan häntä. Viimeisellä DVD-levyllä Josef tarjoutuu hyvitykseksi tapaamaan Aaronin kirkkaassa päivänvalossa Gregoryjärvellä. Aaron hyväksyy Josefin tarjouksen, mutta kuvaa itseään ja pitää poliisin yhteystiedot valmiina puhelimessaan kaiken varalta. Aaronin odotellessa Josefia puistonpenkillä Josef tappaa tämän takaapäin kirveellä. Josef katsoo Aaronin ottaman videomateriaalin ja kummastelee, miksei tämä kääntynyt ennen kuolemaansa. Hän tekee johtopäätöksen, että Aaron uskoi hänen hyvyyteensä sekä siihen ettei hän satuttaisi tätä, minkä myötä hän julistaa Aaronin suosikkiuhrikseen.
Myöhemmin Josef – joka nyt käyttää itsestään nimeä Bill – saa puhelinsoiton uusimmalta kohteeltaan samalla, kun hän laittaa Aaronin murhasta tehdyn DVD:n hänen edellisistä uhreistaan tehtyjen nauhoitteiden sekaan.
Näyttelijät

| 0 | 1 | 2 |
| --- | --- | --- |
|  Mark Duplass  | … |  Josef/Bill   |
|  Patrick Brice  | … |  Aaron   |
Duplassin tosielämän puoliso Katie Aselton toimii elokuvassa Angelan äänenä.
Tuotanto

Duplassin mukaan elokuvan tarina ”sai vaikutteita hahmovetoisista draamoista, jotka ovat pohjimmiltaan kahden päähahmon kertomuksia (Ilta Andrén kanssa, Piina ja Vaarallinen suhde)” sekä ”[hänen] lukemattomasta määrästään merkillisiä kokemuksia Craigslistissa vuosien mittaan”. Brice ja Duplass aloittivat elokuvan työstämisen työnimellä Peachfuzz Duplassin hahmon omistaman susinaamion mukaan, mutta vaihtoivat nimeä, koska sen merkitys valkeni elokuvassa vasta myöhemmin, eivätkä he halunneet katsojien ”kuluttavan elokuvan ensimmäistä puolituntista Peachfuzz-nimen merkityksen miettimiseen ja [jotta he] kiinnittäisivät huomiota hyvin monimutkaisiin yksityiskohtiin”. Duplass ja Brice tekivät elokuvan sarjasta kahdenvälisiä keskusteluita ja päättivät hioa tarinaa kuvausten aikana, mikä antoi heille mahdollisuuden kuvata ja seuloa materiaalia nähdäkseen mikä toimisi ja mikä ei. Lopputuloksena elokuvalla oli useita vaihtoehtoisia loppuskenaarioita, ja Duplass totesi heidän tehneen ”10–12 otosta jokaisesta kohtauksesta”.
Hahmonsa Josefin luovasta kehityskulusta Duplass kertoi: ”Me olimme kiinnostuneita tämän hyvin, hyvin erikoisen henkilön psykologisesta profiilista. Me olimme hyvin kiinnostuneita siitä, miten sinä tapaat ihmisiä etkä ihan ymmärrä mistä on kyse, mutta alat huomata merkkejä. Meille niitä olivat kiihkeä katsekontakti, oman tilan puute, ylitsevuotava jakaminen, ehkä hieman liian paljon rakkautta siellä täällä. Mutta minusta molemmissa kavereissa on jotain vialla. Syvällä. Sellainen juttu kuin ’kuka tässä skenaariossa on kummajainen?’”.
Julkaisu

Creep sai ensi-iltansa South by Southwest -elokuvajuhlilla 8. maaliskuuta 2014, ja pian sen jälkeen RADiUS-TWC osti elokuvan oikeudet. Suunnitelmat julkaista elokuva tilausvideona lokakuussa 2014 epäonnistuivat, kun RADiUS ei julkaissutkaan elokuvaa. Kesäkuussa 2015 The Orchard ja Sony Pictures Home Entertainment (Orchardin emoyhtiö) hankkivat elokuvan levitysoikeudet. Elokuva julkaistiin tilausvideona 23. kesäkuuta 2015, minkä jälkeen maailmanlaajuinen julkaisu tapahtui Netflixissä 14. heinäkuuta 2015.
Julkaisu > Kotilevitys

Sony Pictures Home Entertainment julkaisi Creepin DVD:llä 5. huhtikuuta 2016.
Vastaanotto

Creep sai myönteisen vastaanoton kriitikoilta. Rotten Tomatoes -verkkosivustolla 90 prosenttia elokuvan 31 arvostelusta on positiivisia, keskimääräisen arvosanan ollessa 7,30/10. Sivuston kriittisen konsensuksen mukaan Creep on ”älykäs ja poikkeava versio löytömateriaalikauhusta” sekä ”nokkela ja riittävän hyvin näytelty pitääkseen katsojansa jännityksessä”. Metacritic-sivustolla elokuva on saanut 6 arvostelun pohjalta pisteet 74/100, mikä viittaa ”yleisesti suotuisiin arvosteluihin”.
Sekä The Hollywood Reporter että IndieWire antoivat elokuvalle myönteisen vastaanoton. IndieWiren mukaan elokuvalla oli puutteensa, mutta ne enimmäkseen toimivat elokuvan eduksi. Varietyn mukaan Creep ”olisi toiminut tehokkaammin, mikäli Duplassin esitys olisi ollut hivenen hämärämpi, ja mikäli yleisöllä olisi ollut mahdollisuus edes ohikiitävästi uskoa Josefin puhuvan mahdollisesti totta”, mutta että ”hahmonsa ilmiselvistä taka-ajatuksista huolimatta Duplass vaikuttaa elokuvaan huomattavasti tekemällä suuren osan edellä mainituista juonenkäänteistä”.
Shock Till You Drop moitti elokuvaa kokonaisuutena sanomalla, että ”Creep saattaa toimia niille jotka eivät sulattele kauhuelokuvia usein, mutta karaistuneelle seuraajalle kyseessä on elokuva, joka pyörii päätöntä kehää aivan liian usein ja tuntuu nautinnollisesti katsottuna työltä”.
Jatko-osat

Pian elokuvan ensi-illan jälkeen Duplass ilmoitti aikovansa kuvata elokuvalle jatko-osan. RADiUS-TWC:n ostettua levitysoikeudet hän ilmoitti suunnittelevansa trilogian luomista. Elokuussa 2014 Duplass kertoi hänen ja Bricen suunnittelevan toisen Creep-elokuvan kuvaamista loppuvuodesta, että elokuvan näyttelijät julkistetaan kyseisenä aikana ja että trilogia valmistuu vuonna 2015. Helmikuussa 2015 Duplass kuitenkin kertoi, että niin hän kuin Bricekaan ei ollut kyennyt aloittamaan Creep 2:n kuvaamista aikatauluongelmien vuoksi, sillä molempien urat olivat laajentuneet huomattavasti Creepin julkaisusta. He kuitenkin työskentelivät yhä aktiivisesti hankkeen parissa. Toukokuussa 2016 Duplass ja Brice ilmoittivat jatko-osasta käytävien keskustelujen alkaneen. Elokuussa 2016 Duplass paljasti alkaneensa kokeilla pukuja elokuvaa varten.
Syyskuussa 2016 elokuvan tuotannon ilmoitettiin alkaneen. Duplass olisi jälleen mukana, Desiree Akhavan esiintyisi uutena kasvona ja Brice jatkaisi ohjaajana. Creep 2 sai ensi-iltansa Sitgesin elokuvajuhlilla 6. lokakuuta 2017, ja tilausvideona se julkaistiin 24. lokakuuta 2017. Rotten Tomatoes -sivustolla elokuva on saanut 100 prosentin hyväksyntäluokituksen 24 arvostelun pohjalta, keskimääräisen luokituksen ollessa 7,6/10.
Brice ja Duplass ilmoittivat suunnitelmista luoda kolmas elokuva nimeltä Creep 3. Maaliskuussa 2020 he kertoivat kamppailevansa elokuvan idean keksimisessä, sillä he halusivat kolmannen osan olevan ”erittäin innoittunut”.
Aiheesta muualla

Creep Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Creep (2014 film)
Käännös suomeksi
David Stern

Stern vuonna 2007.
David Joel Stern (22. syyskuuta 1942 New York, New York – 1. tammikuuta 2020 New York, New York) oli yhdysvaltalainen juristi ja urheiluvaikuttaja, joka toimi koripallosarja NBA:n komissaarina vuosina 1984–2014. Sternin aikana NBA kehittyi huomattavasti, saavutti suosiota Pohjois-Amerikassa ja levitti näkyvyytensä maailmanlaajuiseksi. Stern on nimetty ansioistaan Naismith Memorial Basketball Hall of Fameen ja FIBA Hall of Fameen. Häntä pidetään yleisesti yhtenä historian parhaista, ellei parhaana, urheilukomissaarina.
Ura

Stern siirtyi NBA:n komissaariksi Larry O’Brienin tilalle vuonna 1984. Sternin aikana NBA:n liikevaihto kasvoi 165 milj. dollarista 5,5 miljardiin dollariin. Hänen aikanaan NBA kasvatti suosiotaan muun muassa käyttämällä markkinoinnissaan näkyvästi tähtipelaajiaan, muun muassa Magic Johnsonia, Michael Jordania, Kobe Bryantia ja LeBron Jamesia, sekä 1980-luvulla sarjan televisiosuosiota nostanutta Lakers–Celtics-dynastiakamppailua. Stern myös tuki Magic Johnsonia näyttävästi julkisuudessa, kun tällä oli diagnosoitu tuolloin pahamaineinen HIV vuonna 1991. Sternin otettua vastaan komissaarin pestin ei NBA:n loppuotteluita lähivuosina ollut välttämättä edes televisioitu suorina lähetyksinä: hänen aikakautensa lopulla NBA:n televisiointioikeuksien arvo oli yli miljardi dollaria. NBA-seuroille luotiin myös palkkakattojärjestelmä pienempien markkina-alueiden joukkueiden tueksi. NBA:n kriisejä tai ongelmia Sternin valtakaudella olivat muun muassa sarjan työsulut, 1980-luvun pelaajien huumeidenkäyttö ja vuonna 2005 muun muassa tähtipelaaja Allen Iversoniin vaikuttanut pukukoodin käyttöönotto. Uusi pukukoodi kielsi pelaajien hip hop -tyylisen pukeutumisen ja loi sittemmin näkyvyyttä ja suosiota saaneen omintakeisen business-tyylisen pukeutumiskulttuurin.
Sternin aikana NBA laajeni seitsemällä uudella joukkueella, mukaan liittyi kanadalaisia joukkueita, ja NBA:n kehityssarja sekä naisten NBA perustettiin. NBA levittäytyi myös kansainvälisesti: joukkueet pelasivat yli 150 ottelua Yhdysvaltain ja Kanadan ulkopuolella, ja sarjaa alettiin näyttää yli 200 maassa yli 40 kielellä. Etenkin Kiinassa NBA:sta tuli erittäin suosittu urheilusarja, mitä avitti myös kiinalaisen huippupelaaja Yao Mingin NBA-ura. Osansa suosion nousemisessa oli Barcelonan olympiaturnauksella 1992, jossa kansainvälinen yleisö näki ensimmäistä kertaa NBA:n koripalloammattilaiset olympiatasolla: joukkue murskasi Barcelonassa kaikki vastustajansa. Vuonna 2005 käynnistettiin NBA Cares -hyväntekeväisyysohjelma, joka ensimmäisten viiden toimintavuotensa aikana lahjoitti yli sata miljoonaa dollaria. Sternin jälkeen NBA:n komissaariksi nousi Adam Silver. Stern kuoli aivoverenvuotoon 77-vuotiaana uudenvuodenpäivänä 2020.
Eiko Kadono

| Eiko Kadono> 角野 栄子.Henkilötiedot |
| --- | --- |
Syntynyt: 1. tammikuuta 1935 (ikä 89)
Kansalaisuus:  Japani
Ammatti:  kirjailija
Kirjailija
Äidinkieli: japani
Tuotannon kieli: japani
Tyylilajit:  lastenkirjallisuus
Palkinnot
 Hans Christian Andersen -palkinto (2018) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Eiko Kadono (jap. 角野 栄子; s. 1. tammikuuta 1935 Tokio) on japanilainen kirjailija joka on kirjoittanut yhteensä yli 200 teosta. Hänen tuotantoonsa kuuluu muun muassa lastenkirja Majo no takkyūbin (1985), johon pohjautuu Hayao Miyazakin anime-elokuva Kikin lähettipalvelu (1989).
Kadono syntyi Tokiossa vuonna 1935, ja hänet evakoitiin toisen maailmansodan ajaksi Yamagatan prefektuuriin. Hän menetti äitinsä olessaan 5-vuotias ja pakeni mielikuvitusmalmaan lievittääkseen äitinsä menettämisen tuskaa, ja kun hän oppi lukemaan hän pakeni kirjojen maailmaan. Hänen isänsä jo pojasta lähtien pitänyt paljon Victor Hugon teoksesta Kurjat, ja kertoi Kadonolle siitä tarinoita Jean Valjeanista omin sanoin. Hän valmistui Wasedan yliopistosta jossa opiskeli englanninkielistä kirjallisuutta. Yliopiston jälkeen Kadono meni naimisiin 23-vuotiaana, ja seuraavana vuonna hän muutti miehensä kanssa Brasiliaan, jossa asui kaksi vuotta, ja sieltä saatuihin kokemuksiin perustuu hänen vuonna 1970 julkaistu esikoisteoksensa. Hän pettyi, kun hänen englannikielen taitonsa osoittautui Brasiliassa hyödyttömäksi, ja opetteli puhumaan portugalia samassa talossa asuvan 12-vuotiaan pojan avulla.
Kadono on myös kääntänyt lastenkirjoja englannin kielestä japaniksi.
Kadono on saanut vuoden 2018 Hans Christian Andersen -palkinnon.
Dixit

| Dixit |
| --- | --- |

Suunnittelija:  Jean-Louis Roubira
Julkaisija:  Libellud
Julkaisuvuosi:  2008
Pelaajia:  3–6
Ikäsuositus:  +7
Pelin kesto:  n. 30 min
 BoardGameGeek 
Dixit-pelin suunnittelija Jean-Louis Roubira vuonna 2010.
Dixit on ranskalaisen Jean-Louis Roubiran suunnittelema ja Libelludin vuonna 2008 julkaisema korttipeli. Dixit on voittanut Spiel des Jahres -palkinnon vuonna 2010 sekä samana vuonna myös Vuoden perhepeli -palkinnon. Pelin nimi ”Dixit” tarkoittaa latinaksi ”hän kertoi”. Dixit-peliin on tehty monia eri korttipakkoja, joita käytetään kuitenkin samassa pelissä.
Pelaaminen > Pelin kulku

Pelin alussa jokaiselle pelaajalle jaetaan kuusi satunnaista korttia, joissa kaikissa on jokin piirretty kuva. Nuorin pelaaja valitaan tarinankertojaksi. Tarinankertojan tehtävänä on valita kädestään yksi kortti ja kertoa jokin tarina, sana, lause, runo, laulu tai huudahdus, joka kuvaa kyseistä korttia. Kun tarinankertoja on asettanut korttinsa pöydälle kuvapuoli alaspäin, muut pelaajat valitsevat kortit, jotka sopivat parhaiten tarinankertojan lauseeseen, sanaan, huudahdukseen, lauluun tai runoon. Lopuksi kaikkien pelaajien antamat kortit sekoitetaan ja laitetaan pöydälle kuvapuoli ylöspäin. Jokaisen pelaajan (paitsi tarinankertojan) täytyy yrittää päätellä, mikä korteista on tarinankertojan laittama ja äänestää sitä korttia. Äänestyksen jälkeen jaetaan pisteet, minkä jälkeen tarinankertojan vuoro siirtyy seuraavalle pelaajalle. Näin jatketaan, kunnes kaikki korttipakan kortit on pelattu.
Pelaaminen > Pisteet

Kun kaikki pelaajat ovat äänestäneet, oikein äänestäneet saavat kolme pistettä sekä mahdollisesti lisäpisteitä, jos heidän korttejaan on äänestetty. Jos kaikki pelaajat äänestävät oikeaa, tarinankertojan laittamaa korttia, saavat he kaksi pistettä, eikä tarinankertoja saa yhtään. Samoin jos kukaan ei arvaa oikein. Tarkoituksena on siis kertoa sellainen tarina, jota osa pelaajista äänestää ja osa ei.
Vastaanotto

Dixit-peli sai heti myönteisiä arviota ja pääsi ehdolle yli kolmenkymmenen palkinnon voittajaksi, ja voitti muun muassa Spiel des Jahres- ja Vuoden peli -palkinnot vuonna 2010. Board Games Land -verkkosivu kuvaili Dixitiä mielikuvitukselliseksi ja luovaksi peliksi.
Desulfuromonas

| Desulfuromonas> Tieteellinen luokittelu |
| --- | --- |
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Deltaproteobacteria
Lahko::  Desulfuromonadales
Heimo::  Desulfuromonadaceae
Suku::  Desulfuromonas  Pfennig and Biebl 1977
Lajeja
 Desulfuromonas acetexigens  Desulfuromonas acetoxidans  Desulfuromonas carbonis  Desulfuromonas chloroethenica  Desulfuromonas michiganensis  Desulfuromonas palmitatis  Desulfuromonas svalbardensis  Desulfuromonas thiophila 
Katso myös
   Desulfuromonas Wikispeciesissä  
Infobox OKNimi-testi OK: 
Desulfuromonas on gramnegatiivisten bakteerien suku, jonka lajit käyttävät rikkiä tai sen yhdisteitä aineenvaihdunnassaan. Desulfuromonas-bakteereita tavataan esimerkiksi suolajärvistä.
Aiheesta muualla

http://microbewiki.kenyon.edu/index.php/File:Desulfuromonas.jpg
University of Massachusetts. 2002. News Release. UMass Study Uses Microbes to Turn Mud into Electricity
Microbewiki Desulfuromonas
Nettie Stevens

| Nettie Stevens |
| --- | --- |

Henkilötiedot
Syntynyt: 7. heinäkuuta 1860 Cavendish, Vermont
Kuollut: 4. toukokuuta 1912 (51 vuotta) Baltimore, Maryland
Koulutus ja ura
Oppilaat:  Alice Middleton Boring
Tutkimusalue:  Biologia
Nettie Maria Stevens (7. heinäkuuta 1860 Cavendish, Vermont – 4. toukokuuta 1912) oli yhdysvaltalainen perinnöllisyystieteiljä ja opettaja. Stevens löysi sukupuolikromosomit yhtä aikaa Edmund Beecher Wilsonin kanssa, mutta Stevensin ansioita teorian kehittäjänä pidetään merkittävämpänä.
Stevens syntyi vuonna 1860 Cavendishissä keskiluokkaiseen perheeseen. Perhe asettui Westfordiin. Hän pääsi Westford Academyyn, josta valmistui 19-vuotiaana. Hän työskenteli opettajana kolme lukukautta säästäen rahaa päästäkseen opettajakouluun, josta valmistuttuaan hän taas työskenteli päästäkseen jatkamaan opintojaan. 35-vuotiaana vuonna 1896 hän pääsi Leland Stanfordin yliopistoon, Kaliforniaan, josta valmistui biologiksi, ja neljä vuotta myöhemmin tutkijakouluun Bryn Mawr Collegeen, jossa Thomas Hunt Morgann oli yksi hänen professoreistaan. Täällä hän pääsi vihdoin työskentelemään tutkijana.
Opinnoissa menestyttyään hän pääsi apurahan turvin opiskelemaan Eurooppaan. Hän vieraili Würzburgin eläintieteellisessä instituutissa Theodor Boverin laboratoriossa. Boveri tutki siihen aikaan kromosomien osuutta periytymisessä, ja tällä Stevens luultavasti kiinnostui asiasta.
Vuonna 1903 Stevens väitteli tohtoriksi Bryn Mawrissa ja pääsi assistentiksi Carnegie Intitutiin. Jauhomatoja tutkiessaan hän havaitsi, että koiraiden tuottamissa sukusoluissa oli sekä X- että Y-kromosomeja, kun taas naaraiden tuottamissa pelkkiä X-kromosomeja. Tästä hän päätteli, että sukupuoli määräytyy kromosomaattisesti ja että jälkeläisten sukupuoli määräytyy koiraan tuottamien sukusolujen mukaan. Tämä teoria on sittemmin todettu oikeaksi. Siihen aikaan periytymisen kromosomiteoria ei ollut vielä yleisesti hyväksytty. Ajateltiin myös, että sukupuolen määrää äiti tai ympäristö. Tulokset julkaistiin vuonna 1905.
Stevens jatkoi opetustyötä Byrn Mawr Collegessa ja Cold Spring Harbor Laboratoriesissa kuolemaansa asti. Hän sai tutkijaprofessuurin Bryn Mawrista, mutta kuoli rintasyöpään 1912 ennen aloittamistaan.
De Nederlandsche Bank

| De Nederlandsche Bank |
| --- | --- |
Perustettu:  1864
Toimitusjohtaja:  pääjohtaja: Klaas Knot
Kotipaikka:  Westeinde 1, Amsterdam,  1017 ZN Alankomaat
Toimiala:  Alankomaiden keskuspankki
Henkilöstö:  1513
Omistaja:  Alankomaiden valtio
Kotisivu:  www.dnb.nl
Infobox OKVirheellinen NIMI-arvo: 
Alankomaiden keskuspankin (De Nederlandsche Bank) päärakennus Amsterdamissa.
De Nederlandsche Bank on Alankomaiden keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ).
Vuonna 1864 perustetun keskuspankin pääkonttori sijaitsee Amsterdamissa. Pankin pääjohtaja on Klaas Knot.
Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.
Aiheesta muualla

Wikimedia Commonsissa on kuvia tai muita tiedostoja aiheesta .
Pankin kotisivu (Arkistoitu – Internet Archive) (hollanniksi) (www.dnb.nl)
David Farragut

| David Glasgow Farragut |
| --- | --- |

Henkilötiedot
Syntynyt: 5. heinäkuuta 1801 Knoxville, Tennessee, Yhdysvallat
Kuollut: 14. elokuuta 1870 (69 vuotta) Portsmouth, New Hampshire, Yhdysvallat
Sotilashenkilö
Sotilasarvo:  Admiral
David Glasgow Farragut (5. heinäkuuta 1801 Knoxville, Tennessee, Yhdysvallat – 14. elokuuta 1870 Portsmouth, New Hampshire, Yhdysvallat) oli yhdysvaltalainen amiraali, joka saavutti merkittäviä unionin laivastovoittoja Yhdysvaltain sisällissodassa.